Diari Oficial de la Generalitat Valenciana


Sumari del DOGV 9518, del 24-01-2023 (2023/372)

RESOLUCIÓ de 12 de gener de 2023, de la Conselleria d'Hisenda i Model Econòmic, per la qual s'accepta la cessió gratuïta d'una parcel·la de 588,71 m² de superfície, situada al carrer de Miguel Hernández, número 76, de Corbera, per a destinar-la a la construcció d'un nou consultori auxiliar en la població.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9518

Data del DOGV
:   24-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/372


Data del document
:   12-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de gener de 2023, de la Conselleria d'Hisenda i Model Econòmic, per la qual s'accepta la cessió gratuïta d'una parcel·la de 588,71 m² de superfície, situada al carrer de Miguel Hernández, número 76, de Corbera, per a destinar-la a la construcció d'un nou consultori auxiliar en la població. [2023/372]  
L'Ajuntament de Corbera en un primer acord plenari de 5 de març de 2018 i reiterat posteriorment en una segona sessió de 26 d'octubre de 2022, va aprovar la cessió gratuïta a la Conselleria de Sanitat Universal i Salut Pública d'una parcel·la al carrer Miguel Hernández, núm. 76, de Corbera, amb referència cadastral núm. 4103558XP4157D5912WF d'aqueixa població, per a destinar-la a la construcció d'un nou consultori auxiliar.  
La Direcció General d'Alta Tecnologia, Inversions i Infraestructura de la Conselleria de Sanitat i Salut Pública, mitjançant escrit de 7 de novembre de 2022, ha proposat l'acceptació de la cessió.  
La cessió es va efectuar segons el que es disposa en l'article 44 de la Llei 14/2003; estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
Així mateix, l'article 27.2.c de la Llei de patrimoni de la Generalitat estableix que: «l'adquisició de béns i drets en virtut de transferència o cessió administrativa» porta implícita l'afectació de béns i drets a l'ús general o al servei públic. D'aquesta manera, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Pública, a què en correspon l'administració, defensa i conservació.  
  
En conseqüència, amb base en els citats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria en el seu article 15.1, apartat k, resolc:  
  
  
Primer  
Acceptar la cessió gratuïta de la propietat realitzada per l'Ajuntament de Corbera de la parcel·la al carrer Miguel Hernández, núm. 76, de Corbera, amb referència cadastral núm. 2589303HW3562D3194TY d'aqueixa població. L'immoble esmentat consta inscrit al Registre de la Propietat d'Alzira núm. 1, finca núm. 9174, Corbera, tom 2845, llibre 165, foli 137, i s'accepta lliure de càrregues, gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Corbera és amb la condició de destinar la parcel·la a la prestació del servei públic d'assistència sanitària, i la Generalitat mantindrà la titularitat del bé mentre continue afectat a l'ús o servei públic que en va motivar la cessió. Es determinarà la reversió automàtica al patrimoni de l'Ajuntament de l'immoble cedit gratuïtament, si no fora aquest destinat a l'ús o servei públic en el termini màxim de 5 anys, o deixara de destinar-se posteriorment, en el transcurs de trenta anys, d'acord amb el que es disposa en el Reial decret 1.373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si fa el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'Ajuntament de Corbera assumeix el compromís d'eliminar a costa seua qualsevol obstacle que puga impedir o dificultar l'execució del projecte previst, així com dotar el terreny objecte de cessió de la urbanització necessària perquè aquest adquirisca la condició de solar.  
Quart  
La parcel·la acceptada haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Pública, a què corresponen les competències demanials sobre aquesta, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
En relació al punt sisé de l'acord del ple municipal, referit al fet que: «haurà de comparéixer el cessionari en el moment que siga citat per a procedir a elevar a escriptura pública la cessió referida», de conformitat amb el que es preveu en l'article 113.2 de la Llei 33/2003, de patrimoni de les administracions públiques (BOE 04.11.2003), per a la inscripció al Registre de la Propietat de les cessions de béns immobles o drets reals sobre aquests entre les administracions públiques, serà títol suficient el document administratiu en el qual es formalitzen, i d'acord amb l'article 19.1 de Llei de patrimoni de la Generalitat, quan es tracte de béns o drets reals susceptibles d'inscripció, la Generalitat instarà la inscripció en el Registre de la Propietat dels títols acreditatius, d'acord amb la legislació hipotecaria, i es regirà per les normes aplicables al Patrimoni de l'Estat.  
  
Sisé  
Notificar la present resolució a l'Ajuntament cedent, així com a la conselleria proponent, i fer-ne publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 12 de gener de 2023.- La directora general del Sector Públic i Patrimoni (p. d. article 15.1.k R 08.06.2022, del conseller d'Hisenda i Model Econòmic; DOGV 9360, 13.06.2022): Isabel Castelló García.